ms en ms oc ms ms ms ms id ms id id id id ms id id id id id id id id id id ms id ms ms id id id id id id id id id id id id id id id id id ms ms id ms ms pl ca es es ne id id id en en en en id id id id id ms ms id id id id id en en ms ms ms id ms id ms ms id ms ms ms ms id ms id id id ms id id id ms ms id id fr id id id es en ms ms en en en en en en en pt en id ms en en en en en en
PAS : Jangan Jadi Ruwaibidhah! (2) | Lolucon Sang Agamawan
Apa benar itu fatawa atau sebuah lolucon?
Bersanad Kepada Ulama’ Ahlus Sunnah
“Ilmu agama ini akan terus dibawa oleh orang-orang yang adil (terpercaya dan bukan fasiq) dari generasi ke generasi, yang selalu berjuang membersihkan agama dari penyelewengan maksud-maksud agama, pendustaan orang-orang sesat yang mempergunakan nama agama, dan pentakwilan agama yang salah yang dilakukan oleh orang-orang yang jahil.” (HR al-Baihaqi – shahih)
Begitu juga apa yang diberitakan oleh Imam Ibn Sirin: “Ilmu itu adalah agama, maka perhatikanlah dari siapa kamu mengambil agamamu (ilmu agama tersebut)”. Juga beliau berkata: “Dahulu orang ramai tidak bertanya tentang sanad (rangkaian para rawi yang meriwayatkan) hadith, maka tatkala terjadi fitnah mereka mengatakan: ‘sebutkan kepada kami sanad kalian’, sehingga mereka melihat sanadnya sampai kepada Ahlus Sunnah, lalu mereka menerima hadithnya dan melihat kepada ahlul bid’ah lalu menolak hadisnya.” (Riwayat Muslim dalam Muqaddimah Shahih-nya)
Imam Syafi’e berkata: “Orang yang belajar ilmu tanpa sanad guru bagaikan orang yang mengumpulkan kayu api pada malam yang gelap, dia membawa pengikat kayu api yang terdapat padanya ular berbisa dan dia tidak tahu” (Faidhul Qadir)
Imam At Tsauri berkata pula:  “Sanad adalah senjata orang Mukmin, maka bila kau tidak mempunyai senjata maka dengan apa kau akan berperang?”.
Ibnul Mubarak berkata : “Pelajar ilmu yang tidak punya sanad bagaikan penaik atap namun tidak punya tangganya, sungguh telah Allah muliakan umat ini dengan sanad” (Faidhul Qadir)
Kerana apabila hilangnya para ulama’ sunnah, maka terhapuslah Ilmu islam yang sebenar. Bermakna apabila hilang ulama’ Sunnah, mustahil untuk mendapatkan sanad ilmu yang shahih lagi sesudah kehilangan ulama’ tersebut.
Lihatlah bagaimana Ibn Taimiyyah menejlaskan, bahawa ulama’ Ahlus Sunnah itu bukan sahaja memiliki sanad malah mereka juga berfatwa seperti fatwanya ulama’ sebelum mereka. Begitu juga Ad Dzahabi, muridnya Ibn Taimiyyah menulis sebuah kitab khusus mencatitkan guru-gurunya, dengan jodol Mu’jam Asy-Syuyukh (Daftar Guru-Guru).
Oleh itu, para ulama’ Ahlus Sunnah zaman ini memiliki aqidah yang sama dengan ulama’ Ahlus Sunnah sebelumnya. Begitulah sehingga sampai kepada aqidah sahabat, semuanya sama. Mereka juga memiliki manhaj dan pemahaman yang sama seperti sahabat kerana wujudnya tantaian emas ini.
Lantas kita mahu tanyakan kepada PAS: siapakah ulama’ kalian? Ulama’ Ahlus Sunnah manakah yang menjadi guru-guru kalian? Apakah setiap masalah yang terjadi saat ini, kalian akan menghubungi mereka dan meminta fatwa dari mereka?
Dan apakah fatwa-fatwa kalian seperti: “undi PAS akan masuk syurga”, “UMNO kafir”, “Wajib memberontak jika penguasa tidak melaksanakan hukum Hudud”, “Allah mencarut”, “Osama adalah pejuang”, “mencaci-maki penguasa yang tidak melaksanakan Hudud dibolehkan” dan macam-macam lagi, pernah dinyatakan oleh ulama’ Ahlus Sunnah sebelum kalian?
Mendapat Tazkiyah Dan Pujian Dari Ulama’ Ahlus Sunnah
Apabila para ulama’ terkemudian memiliki sanad dari ulama’ terdahulu, bermakna bahawa mereka berguru kepada ulama’ terhadulu; maka para guru mereka akan memberikan tazkiyah kepada mereka untuk berfatwa. Itulah pengamalan yang dilakukan oleh para ulama’ Ahlus Sunnah dari dahulu sehingga kini.
Tanpa tazkiyah, seseorag itu masih diistihar sebagai penuntut ilmu. Oleh itu, tugas penuntut ilmu adalah senantiasa mendapatkan fatwa dari para ulama’ Ahlus Sunnah, bukannya mengeluarkan fatwa sendiri. Begitu juga ketika tidak ada seorang pun ulama’ Ahlus Sunnah yang mengakui seseorang sebagai ulama’, bagaimana mungkin orang tersebut layak menjadi ulama’?
Begitu juga setiap ulama’ Ahlus Sunnah akan saling puji memuji, sebagai bukti bahawa dirinya adalah ulama’ yang layak untuk diikuti dan diambil ilmunya.
Imam Malik mendapat tazkiyah dari 70 ulama’, baharulah beliau berani memberi fatwa. Beliau berkata: “Aku tidak berfatwa sehinggalah 70 orang (ulama’) mengakui bahawa aku layak berfatwa.” (Siyar A’lam an-Nubala’, 8/96).
Begitu juga Imam Syafi’e tidak mengeluarkan fatwa sehinggalah Imam Malik memberikan tazkiyah dengan berkata: “Engkau layak menjadi qadhi atau hakim”. Namun sebelum itu, beliau telah mendapatkan tazkiyah dari para ulama di Makkah seperti dari Muslim bin Khalid, Dawud bin Abdurrahman al-‘Athar, Muhammad bin Ali bin Syafi’ , Sufyan bin ‘Uyainah, Abdurrahman bin Abu Bakar al-Maliki, Sa’id bin Salim dan Fudhail bin ‘Iyadh.
Imam Asy-Syafi’i telah memuji Imam Ahmad dengan katanya: “Ahmad bin Hambal imam dalam lapan hal, Imam dalam hadits, Imam dalam Fiqih, Imam dalam bahasa, Imam dalam Al Qur’an, Imam dalam kefaqiran, Imam dalam kezuhudan, Imam dalam wara’ dan Imam dalam Sunnah”.
Al-Imam Syafi’i juga memuji Imam Malik, iaitu gurunya, beliau berkata: “Imam Malik adalah bahagian dari hujjah Allah di muka bumi”.
Abu ‘Abdillah Al-Faqih telah memuji Imam Barbahari dengan katanya: “Apabila kamu melihat seorang penduduk Baghdad mencintai Abul Hasan bin Basyar dan Abu Muhammad Al-Barbahari maka ketahuilah bahawa dia Shahibu Sunnah (orang yang mengikuti Sunnah)!”
Imam Adz-Dzahabi memuji Ibn Taimiyyah dengan berkata: “Dia adalah lambang kecerdasan dan kecepatan memahami, paling hebat pemahamannya terhadap Al-Kitab was-Sunnah serta perbedaan pendapat, dan lautan dalil naqli. Pada zamannya, ia adalah satu-satunya baik dalam hal ilmu, zuhud, keberanian, kemurahan, amar ma’ruf, nahi mungkar, dan banyaknya buku-buku yang disusun dan amat menguasai hadits dan fiqh.
Ibnu Katsir juga memuji Ibn Taimiyyah: “Beliau adalah Syaikh al-Hafizh al-kabir, Pakar Tarikh Islam, Syaikhul muhadditsin ……beliau adalah penutup syuyukh hadits dan huffazhnya.”
Muhibbuddin al-Khathib memuji Albani dengan katanya: “Di antara para da’i kepada as-Sunnah, yang menghabiskan hidupnya demi bekerja keras untuk menghidupkannya adalah saudara kami Abu Abdurrahman Muhammad Nashiruddin bin Nuh Najati Al Albani.
Begitulah sikap antara para ulama’ Ahlus Sunnah dimana para guru akan memberikan tazkiyah kepada murid mereka yang layak menjadi ulama’, sementara ulama’ lainnya akan saling memuji diantara mereka.
Lantas kita mahu bertanya, siapakah antara ulama’ PAS yang mendapat tazkiyah dari ulama’ Ahlus Sunnah dunia? Dan juga siapakah ulama’ Ahlus Sunnah dunia yang telah memuji mereka? Sila lah nyatakan kepada umat ini senarai daftar tersebut jika kalian memilikinya.
Oleh kerana mereka merupakan para pewaris Nabi, sedangkan Nabi adalah manusia yang paling takut kepada Allah. Maka para ulama’ Ahlus Sunnah merupakan manusia yang paling takut untuk berfatwa. Mereka lebih banyak untuk menjawab “tidak tahu”. Mereka juga akan menyuruh bertanyakan masalah tersebut kepada ulama’ lain jika mereka terasa berat untuk menjawabnya.
Mereka tidak akan menjawab sesuatu isu dengan pantas dan samberono. Berikut adalah bukti bagaimana mereka sangat berhati-hati dalam berfatwa.
Abdurrahman bin Abi Laila menceritakan kisahnya: “Aku pernah mendapati di masjid (Nabi) ini 120 orang shahabat Rasulullah saw. Tidak ada seorang pun dari mereka saat ditanya tentang suatu hadits atau fatwa melainkan dia ingin saudaranya (dari kalangan shahabat yang lain) yang menjawabnya. Kemudian tibalah masa pengangkatan kaum-kaum yang mengaku berilmu saat ini. Mereka bersegera menjawab pertanyaan-pertanyaan yang kalau seandainya pertanyaan ini dihadapkan kepada Umar bin Khattab, niscaya beliau mengumpulkan ahli Badar untuk di ajak bermusyawarah dalam menjawabnya.
Dari Uqbah bin Muslim, dia berkata: “Aku menemani Abdullah bin Umar selama 34 bulan maka yang banyak dia ucapkan ketika ditanya: ‘Saya tidak tahu’ Kemudian dia menoleh kepadaku seraya berkata: ‘Tahukah kamu apa yang mereka kehendaki? Mereka hendak menjadikan punggung-punggung kami sebagai jembatan bagi mereka ke Jahannam”.”
Abdurrahman bin Mahdi berkata: “Kami berada di sisi al-Imam Malik bin Anas, tiba-tiba datanglah seseorang kepadanya seraya berkata: ‘Aku datang kepadamu dari jarak enam bulan perjalanan. Penduduk negeriku menugasiku untuk menanyakan kepadamu suatu permasalahan.’ al-Imam Malik  berkata: ‘Tanyakanlah!’ Maka orang tersebut bertanya kepadanya suatu permasalahan, lalu al-Imam Malik menjawab: ‘Saya tidak boleh menjawabnya.’ Orang tersebut terhentak, sepertinya dia membayangkan bahawa dia telah datang kepada seseorang yang tahu segala sesuatu, orang tersebut berkata: ‘Lalu apa yang akan aku katakan kepada penduduk negeriku jika aku pulang kepada mereka?’ Imam Malik berkata: ‘Katakan kepada mereka: Malik tidak bisa menjawab.’ ”
Ibn al Qasim berkata: “Aku pernah mendengar Imam Malik berkata : “Saya sedang memikirkan (jawapan) bagi suatu kemusykilan sejak beberapa puluh tahun dulu, tetapi hingga saat ini belum juga sampai kepada pendapat yang pasti”.
Imam Sahnun pernah disoal satu masalah oleh seorang lelaki. Lalu tiga hari lelaki itu berulang-alik kepada Sahnun dan mendesaknya, “Soalan aku, -semoga Allah membaikkan urusanmu-”. Sahnun berkata, “Wahai sahabat, apa yang boleh aku lakukan dengan soalanmu. Ia rumit. Dalamnya ada banyak pendapat. Dan aku kebingungan padanya”. Lelaki itu berkata, “Kamu (layak menjawab) untuk semua soalan yang rumit”. Sahnun berkata, “Jauh sekali wahai anak saudaraku. Kata-katamu itu bukanlah lebih mendedahkan kamu daripada daging dan tulangku kepada api neraka. Alangkah banyak apa yang aku tidak mengetahui”. Sahnun berkata lagi, “Kalau kamu sabar, aku harap kamu boleh kembali semula dengan persoalan kamu ini. Kalau kamu mahu bertanya kepada orang lain selainku, pergilah dan masalah kamu itu mungkin dijawab segera dalam masa sekejap sahaja”.
Oleh kerana itu kita dapati bahawa para ulama’ Ahlus Sunnah sangat sukar untuk berfatwa kerana mereka mengetahui bahawa jika tersalah fatwa, mereka akan berdosa dan menanggung dosa orang yang mengikuti fatwa tersebut.
Ibn Mas’ud berkata: “Bagi yang tahu hendaklah mengatakan apa yang dia ketahui. Dan bagi yang tidak tahu hendaklah mengatakan: Allahu a’lam. Sebab termasuk ilmu adalah mengatakan ‘aku tidak tahu’ dalam perkara yang tidak dia ketahui ilmunya. Sebab Allah Ta’ala berfirman kepada Nabi-Nya : “Katakanlah (hai Muhammad), ‘Aku tidak meminta upah sedikitpun kepadamu atas dakwahku; dan bukanlah aku termasuk orang-orang  yang mengada-adakan” (Shaad : 86) (HR Bukhari dan Muslim)
Rasulullah saw. Bersabda: “Barangsiapa diberi fatwa tanpa ilmu maka dosanya ditanggung oleh orang yang memberi fatwa tersebut. Barangsiapa menganjurkan satu perkara kepada saudaranya seagama sementara dia tahu bahwa ada perkara lain yang lebih baik berarti dia telah mengkhianatinya.” (HR Bukhari)
Lalu kenapa kita melihat bahawa kalian terlalu senang untuk berfatwa? Begitu juga ketika kalian menfatwakan bahawa kerajaan Malaysia wajib menegakkan Hukum Islam, jika tidak maka akan menjadi kafir, lantas mengapakah Kelantan, Selangor, Pulau Pinang dan Kedah tidak menegakkan Hukum Terhadap Ahli Zimmah, antaranya adalah Ahli Zimmah tidak boleh belajar membaca Al Qur’an, tetapi mereka boleh diperdengarkan ayat suci Al Qur’an?
Begitu juga dengan sikap PAS terhadap Osama, sehingga ada pemuka PAS yang menganggap bahawa Osama adalah pejuang dan sikap beraninya harus dipuji dan disanjung. Sehingga beliau mencadangkan sebatang jalan dinamakan sempena nama Osama.
Apakah Tuan Guru tidak percaya kewujudan Osama dan kejahatannya? Walhal ulama’ Ahlus Sunnah sepakat akan kejahatan dan onar yang dia lakukan? Bagaimana hal ini boleh berlaku wahai Tuan Guru, apakah Tuan Guru jahil atau pura-pura tidak tahu? Atau Tuan Guru adalah seaqidah dan semanhaj dengan Osama?
Atau Tuan Guru merasakan bahawa Tuan Guru adalah ulama’ mu’tabar dunia walau dunia tidak pernah mengiktiraf Tuan Guru sebagai Ulama’ Ahlus Sunnah.
Abu Amru Mohd Radzi Bin Othman
Label: Ahlul Bid'ah, Ahlus Sunnah, Asya'irah, Bid'ah Dhalalah, Bid'ah hasanah, Hizbi, Ikhwanul Muslimin, PAS, Salafi
This entry was posted on Mei 23, 2011 at 3:54 am and is filed under Fabrikasi, Islam, Pemikiran, Salafi, sirah, Sufi, Tamaddun. You can follow any responses to this entry through the RSS 2.0 feed. You can leave a response, or trackback from your own site.
2 Respons to “PAS : Jangan Jadi Ruwaibidhah! (2)”
zamri al-Jawi al-Birnami Says:
Mei 23, 2011 at 10:32 am | Balas
kalau pemimpin PAS tidak prnah mndapat tazkiyah, pmimpin UMNO 100 kali lebih langsung tidak ada tazkiyah, tdk tahu apa itu sanad dan tidak kenal pun kitab2 ulama’. klau ada yg tau & knal pun skadar tau shj la, xdak pun nk aplikasi dlm sstem pdidikan ngra. perlekeh dn tlg susahkan lgi ada sstem pondok dn skolah agama rkyat.
Klau btul Osama yg dtuduh P’ganas, yg didoakan keampunannya oleh Tuan Guru sekiranya kisah tentangnya sbg terorist yg dicipta Amerika itu benar, maka apa salahnya mendoakan untuk seorg Muslim.
berbnding dgn seorg pmmpin ngra yg mndakwa sbg ngra Islam, berasa lebih selamat dan yakin dgn Amerika yg jelas2 mbunuh dan m’zalimi org Islam sjak skian lama. Pelik Sgguh.
ulama yg b’gelar Qaradhawi yg dia sndiri bgi anugerah pun dia blh hina
sbg pganas, inikan pulak ulama2 yg dia mmg xsuka.
Nk kata pmimpin PAS Ruwaibidhah, rasa2nya pmmpin UMNO yg lbih ssuai, mbiar shbt sbantal MCAnya p’tikai ttg larangan bsalam ant Lelaki & Wanita d Tenang, mnteri ugama yg mnolak utk mbawa kes liwat ke Mahkmah Syariah, Mberi hak pjgaan anak bwah umur mngikut ibunya yg murtad, mbenarkan para artis dan mreka2 yg jahil agama turut sama mberikan komen ttg ssuatu isu, dll. rsanya Pmmpin UMNO lbih rmai yg cetek pngetahuan agama yg bnyk bcakap kpd msyarakat.
“Ahli Zimmah tidak boleh BELAJAR membaca Al Qur’an”. ptut pun..mmg UMNO xpenah nk bgi pnrangan ttg Islam pun pda shbat2 tidurnya. dibiarkan shj mreka shgga brani pertikai Islam.
ntah siapalah yg ruwaibidhah bla pmmpin yg dberi amanah bnyk khianat wang ngra smpai kos baik pulih kdiaman rsmi pun lbih drpd stengah juta.. ntahla.. ada yg ahli ilmu agama pun nmpk mcm dipakai bla trdesak shj. bla xnk dibiarkn bgitu shja..
Inilah kaedah menjawab hujjah, atau menemukakan hujjah oleh kelompok Hizbi, atau lebih khusus adalah PAS.
Tiada sepotong atsar sahabat, malah tiada sebaris hadith, hatta sehuruf dari Al Qur’an pun yang mereka jadikan dalil. Semuanya adalah aqal fikiran dan pendapat mereka yang dibina atas rasio. Lantas mereka berteriak “Kamilah memperjuangkan Islam”.
Ibarat kata pepatah “Ramai manusia mengaku mencintai Laila, namun Laila tidak pernak mengenali mereka”.
Jun 11, 2011 at 12:15 pm | Balas
sy melihat penulisan anda hanya menyerang individu trtentu shj…
sbgmana sy prkatakan dlm fb, anda pun tidak mmberikan jwpn kpd persoalan sy… anda hanya mengelak dr mnjwb dan hanya sering meminta ke3 sumber itu…mmg sepotong atsar sahabat itu penting mahupun hadis dan juga ayat2 suci al-qur’an namun bukan hanya mentafsir secara mentah2 dan berdasarkan 3 sumber itu blh dikaitkan dgn permasalahan isu2 semasa… menyerang hanya dr sblh pihak spt:
Lalu kenapa kita melihat bahawa kalian terlalu senang untuk berfatwa? Begitu juga ketika kalian menfatwakan bahawa kerajaan Malaysia wajib menegakkan Hukum Islam, jika tidak maka akan menjadi kafir, lantas mengapakah Kelantan, Selangor, Pulau Pinang dan Kedah tidak menegakkan Hukum Terhadap Ahli Zimmah, antaranya adalah Ahli Zimmah tidak boleh belajar membaca Al Qur’an, tetapi mereka boleh diperdengarkan ayat suci Al Qur’an?
tidakkah anda sendri tahu bhwa di negara barat sendri mahupun yahudi mengkaji al-quran utk mndptkan penjelasan sbenar kekeliruan mrka ttg islam…di situlah hadirnya sinar hidayah…mereka mmbaca, mendengar, dan mncari maksud…dri situ mereka memahami islam dan ertinya…
jika anda hanya ingin mmpertikaikan di bwh negeri Pakatan rakyat, mengapa tdk pula anda mmpertikaikan perlembagaan negara yg mengatakan bhw segala perkara yg disangkakan berlawanan dgn kerajaan pusat, maka terbatal dgn sendri… jd jika pemerintah pusat tidak brsetuju, apakan daya dengan kerajaan negeri…jgn pula anda tidak menerima pakai pandangan sy krn tidak mmpunyai 3 sumber itu…jgn jd buta hati… apabila ada maksiat di dpn mata, maka pejam shj buat2 x tahu…
Begitu juga dengan sikap PAS terhadap Osama, sehingga ada pemuka PAS yang menganggap bahawa Osama adalah pejuang dan sikap beraninya harus dipuji dan disanjung. Sehingga beliau mencadangkan sebatang jalan dinamakan sempena nama Osama.
sy tidak pernah dengar pula citer ni…denga kat mane ye?? blh bg artikel?ketika osama mula2 muncul, adakah org terus kate dia jahat…tidakkan? ttp setelah mmbuat penelitian, barulah kita tahu bhw dia ni hmba rekaan yahudi semata-mata…jika semua org islam yg berjihad dikatakan pengganas, jd apakah ertinya jihad?
Apakah Tuan Guru tidak percaya kewujudan Osama dan kejahatannya? Walhal ulama’ Ahlus Sunnah sepakat akan kejahatan dan onar yang dia lakukan? Bagaimana hal ini boleh berlaku wahai Tuan Guru, apakah Tuan Guru jahil atau pura-pura tidak tahu? Atau Tuan Guru adalah seaqidah dan semanhaj dengan Osama?
Atau Tuan Guru merasakan bahawa Tuan Guru adalah ulama’ mu’tabar dunia walau dunia tidak pernah mengiktiraf Tuan Guru sebagai Ulama’ Ahlus Sunnah.
tidakkah anda sendri menyerang individu ini berdasarkan logika anda?? Anda menulis seolah2 anda tahu fikiran tok guru sendri…sila tunjukkn bukti kesepakatan ulama’ ahlus sunnah akan kejahatan dan onar yg osama telah lakukan… mahupun ketidakpercayaan tok guru mengenai kejahatan osama? blh jwb? xde sapepun tahu…dia percaya ke x, tu hak dia… jika tiada ulamak dunia yg mengiktiraf dunia tok guru sbg ulamak ahlus sunnah, masakan ada ulamak dunia yg mengenali beliau dan menziarahi beliau ketika brtandang ke malaysia spt yusuf al-qardhawi…
sy melihat tidak pula anda bahaskn ttg akhlak pemerintah kita yg sdh terang nyata mengikut sekularis budaya barat..tidakkah anda sendiri pertikaikan itu?? jgn anda jd buta hati dgn isu2 semasa hanya krn kami tidk menyertakan 3 sumber itu…itulah tujuan manusia menggunakan akal utk berfikir… jika sy sendri mengatakan ulama umno merupakan ulama yg rosak bagaimana?? punca permasalahan inilah kita kena kaitkan dgn 3 sumber itu…penyelewengan akidah
anda tahu komplot freemason dan illuminati…maskan kerajaan m’sia sendiri mmberi kebenaran bg mrka utk mmbuka lodge di m’sia kecuali kelantan dan trenganu…
tidakkah anda tahu apa itu gerakan freemason dan illuminati?? organisasi yg ditubuhkan semata-mata utk menanti kdtgan dajjal al-masih laknatullah utk memerintah dunia…
Qadhi Iyadh(salah seorang ulama’ silam bermazhab Syafie) berkata,
“Para ulama’ telah ijma’ bahawa kuasa pemerintahan itu tidak harus ditanggungkan ke atas orang kafir dan kalau terjatuh juga ia ke tangan orang kafir, nescaya ia terbatal dan gugur serta merta(ertinya orang yang memegangnya terpecat dengan sendiri sebagaimana juga kalau dia meninggalkan sembahyang-sembahyang yang fardhu dan menyeru orang kepadanya…). Kemudian katanya lagi, “Kalau terjatuh ia pada sesuatu yang menjadikan dia kafir seperti melakukan perubahan kepada hukum syara’ dan melakukan bid’ah nescaya terlucutlah ia dari kuasa pemerintahan dan gugurlah ketaatan rakyat terhadapnya. Wajib di atas umat Islam menentangnya dan memecatnya serta melantik seorang pemerintah yang adil sebagai gantinya, kalau mereka berkuasa melakukan yang demikian. Kalau tidak terdapat yang demikian itu melainkan pada suatu puak atau kumpulan , maka wajiblah di atas mereka bangkit memecat si kafir itu.”
ulama yg sebenar tdk memerlukan pengiktirafan dunia bhwa dia ulamak sunnah @pun tidak krna hanya berdasarkan ilmu dan ajaran yg diberi sudah cukup utk melabelkan sama ada dia ulamak bertopengkan setan @ sebenar2 ulamak…
mmg benar al-quran, hadis , asnad shbt penting dlm mmbahaskn hal2 brkaitan agama namun jgn pula hanya krna itu, kita menolak permasalahan isu2 semasa…hanya kerana dia pemerintah zalim, kita wajib taat…tp zalim bagaimana?? slagi dia masih lg mengikut syariat islam yg sebenar walaupun zalim, wajib kita taati tp bkn islam sekularis spt di malaysia…mengubah dasar2 islam kpd undang2 buatan manusia pun blh jatuh syahadah spt kamal antartuk di turki yg sewenang2nya mengubah dasar islam yg sebenar….
sbarang asnad, hadis dan qur’an, sila rujuk notes yg sy tag…
Hanya buah yang elok akan di ambil orang. Maka buah yang tidak boleh dimakan, saya akan biarkan saja. Tiada manafaatnya untuk menjawab pertanyaan diatas. Maaf.
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
Entries (RSS) and Comments (RSS).
Already have a WordPress.com account? Log in now.